નાશાખોરોનો નશો છૂમંતર થઇ ગયો. તેઓ અથડાતા, ગભરાતા ભાગવા લાગ્યા પણ દરવાજાની વચ્ચે તો ઠેકેદારનું શરીર લોહીલુહાણ થઈને પડ્યું હતું. તેઓ ફરી અંદરની બાજુ વળ્યા. મૈકૂએ ફરી તેમને લાઠી દેખાડી અને લલકાર્યા. છેવટે બધાં ઠેકેદરના શરીરને કચડી કચડીને ભાગ્યા. કોઈનો હાથ ભાંગ્યો તો કોઈનું માથું ફૂટ્યું, કોઈની કેડ તૂટી ગઈ. એવી તો ભાગમભાગ મચી ગઈ કે થોડીવારમાં તો પીઠામાં સમખાવા ય કોઈ ઊભું ન રહ્યું, સાવ ખાલીખમ્મ.